OBČINA KANAL OB SOČI

Občinski svet

Številka: 9000-0006/2018

Datum: 12. 7. 2018

**ZAPISNIK**

**6. izredne seje Občinskega sveta Občine Kanal ob Soči, ki je bila v četrtek, 12. julija 2018, ob 16. uri, v sejni sobi občine, Trg svobode 23, Kanal**

**Prisotni člani občinskega sveta:**

Bruno Colavini, Radivoj Černe, Bruno Koncut, Miha Čargo, Jože Valentinčič (Lig), Mira Bandelj, Vladimir Kolmančič, France Pirih, Simeon Kodelja, Jože Valentinčič (Deskle), Marko Bucik, Klelija Dolenc, Hasib Brdar, Andreja Melink in Andraž Gregorčič

**Odsotni člani občinskega sveta:** Tina Gerbec in Risto Djurić

**Ostali prisotni:**

Andrej Maffi, župan, Nives Prijatelj, direktorica občinske uprave

**Novinarji:** /

**Predlagatelj seje je bil podžupan Marko Bucik, ki je sejo tudi vodil.**

Prisotnih je bilo 15 svetnikov občinskega sveta. Predsedujoči je ugotovil, da je občinski svet sklepčen.

**Predlagani dnevni red:**

1. Kadrovske zadeve.

* Imenovanje OVK Občine Kanal ob Soči

Poročevalec KMVVI (gradivo v prilogi)

**Župan** je predlagal, da bi se dnevni red razširil z drugo in tretjo točko in sicer druga točka bo Sklep o delni povrnitvi stroškov volilne kampanje za lokalne volitve v Občini Kanal ob Soči za volilno leto 2018, tretja pa Sklep o vzpostavitvi statusa grajenega javnega dobra lokalnega pomena. Sprejetje slednjega sklepa je pomembno zaradi pridobitve gradbenega dovoljenja, za dela okrog vodarne ter namakalnega sistema. Po novi zakonodaji mora namreč občinski svet sprejeti sklep, da je Občina Kanal ob Soči lastnik javnega dobra lokalnega pomena.

Predsedujoči je odprl razpravo, v kateri ni bilo razpravljavcev.

Za predlagani dnevni red je glasovalo 15 svetnikov. S 14 glasovi ZA in 1 PROTI so sprejeli naslednji

**SKLEP**

Sprejme se naslednji dnevni red:

1. Kadrovske zadeve.

* Imenovanje OVK Občine Kanal ob Soči

Poročevalec KMVVI (gradivo v prilogi)

1. Sklep o delni povrnitvi stroškov volilne kampanje za lokalne volitve v Občini Kanal ob Soči za volilno leto 2018.
2. Sklep o vzpostavitvi statusa grajenega javnega dobra lokalnega pomena.

K 1. točki dnevnega reda.

**Kadrovske zadeve:**

**Imenovanje OVK Občine Kanal ob Soči**

Poročevalec Bruno Colavini, predsednik Komisije za mandatna vprašanja, volitve in imenovanja.

Predsedujoči je odprl razpravo, v kateri ni bilo razpravljavcev.

Za predlagani sklep je glasovalo 15 svetnikov. S 14 glasovi ZA so sprejeli naslednji

**SKLEP**

**o imenovanju Občinske volilne komisije Občine Kanal ob Soči**

1.

Za predsednika in namestnico predsednika Občinske volilne komisije Občine Kanal ob Soči se imenuje:

* predsednik komisije: Dejan Valentinčič, Globno 1, 5210 Deskle
* namestnica predsednika: Amedea Velišček, Lig 31A, 5213 Kanal

2.

Za člane in namestnike članov Občinske volilne komisije se imenuje:

* članica Sonja Kralj, Gorenja vas 14, 5213 Kanal
* namestnica članice Marta Murovec, Kal nad Kanalom 119B, 5214 Kal nad Kanalom
* članica Vesna Žbogar, Anhovo 63, 5210 Deskle,
* namestnica članice Lojzka Reščič, Plave, Vojkova 7A, 5210 Deskle
* član Slavko Brezavšček, Kolodvorska cesta 5, 5213 Kanal
* namestnik člana Ivan Jericijo, Levpa 32A, 5214 Kal nad Kanalom

3.

Komisija se imenuje za mandatno obdobje štirih let.

4.

Sklep prične veljati naslednji dan po objavi v Uradnem listu Republike Slovenije.

K 2. točki dnevnega reda.

**Sklep o delni povrnitvi stroškov volilne kampanje za lokalne volitve v Občini Kanal ob Soči za volilno leto 2018.**

Poročevalec župan Andrej Maffi.

Predsedujoči je odprl razpravo, v kateri ni bilo razpravljavcev.

Za predlagani sklep je glasovalo 15 svetnikov. S 14 glasovi ZA so sprejeli naslednji

**S K L E P**

**o delni povrnitvi stroškov volilne kampanje za lokalne volitve v**

**Občini Kanal ob Soči za volilno leto 2018**

**1. člen**

S tem sklepom se določijo upravičenci in kriteriji za delno povrnitev stroškov volilne kampanje za lokalne volitve v Občini Kanal ob Soči (v nadaljevanju: občina) za volilno leto 2018.

**2. člen**

Stroški volilne kampanje za volitve v občinski svet ne smejo preseči 0,40 € na posameznega volilnega upravičenca v občini.

Stroški volilne kampanje za volitve župana ne smejo preseči 0,25 € na posameznega volilnega upravičenca v občini. Če pride do drugega kroga glasovanja, se stroški volilne kampanje za kandidata, ki na tem glasovanju kandidirata, povečajo še za 0,15 € na posameznega volilnega upravičenca v občini.

**3. člen**

Organizatorji volilne kampanje, ki so jim pripadli mandati za člane občinskega sveta, imajo pravico do povrnitve stroškov volilne kampanje v višini 0,33 € za dobljeni glas, pri čemer skupni znesek povrnjenih stroškov ne sme preseči zneska porabljenih sredstev, razvidnega iz poročila občinskemu svetu in računskemu sodišču.

**4. člen**

Organizatorji volilne kampanje za župana, katerih kandidati so dosegli najmanj 10% od skupnega števila volilnih upravičencev, ki so glasovali, imajo pravico do povrnitve stroškov volilne kampanje v višini 0,12 € za vsak dobljeni glas. Če pride na volitvah za župana do drugega kroga glasovanja, sta kandidata, ki kandidirata v drugem krogu, upravičena do povračila stroškov le na osnovi dobljenih glasov v tem krogu. Skupni znesek povrnjenih stroškov ne sme preseči zneska porabljenih sredstev, razvidnega iz poročila občinskemu svetu in računskemu sodišču.

**5. člen**

Organizatorju volilne kampanje za volitve v občinski svet ali za volitve za župana se na njegovo zahtevo povrnejo stroški volilne kampanje iz proračuna občine najkasneje v 30 dneh po predložitvi poročila občinskemu svetu in računskemu sodišču.

**6. člen**

Ta sklep začne veljati naslednji dan po objavi v Uradnem listu Republike Slovenije.

K 3. točki dnevnega reda.

**Sklep o vzpostavitvi statusa grajenega javnega dobra lokalnega pomena.**

Poročevalec župan Andrej Maffi.

Predsedujoči je odprl razpravo, v kateri je razpravljala Klelija Dolenc.

Svetnica **Klelija Dolenc** je povedala, da bo spremljala realizacijo tega sklepa.

Za predlagani sklep je glasovalo 15 svetnikov. S 14 glasovi ZA so sprejeli naslednji

**SKLEP**

**o vzpostavitvi statusa grajenega javnega dobra lokalnega pomena**

1. člen

Status grajenega javnega dobra lokalnega pomena v lasti Občine Kanal ob Soči se vzpostavi na naslednjih nepremičninah:

1. k.o. 2274 – Anhovo

parc. št. 3150 (ID znak: parcela 2274 3150), parc. št. 3155 (ID znak: parcela 2274 3155), parc. št. 3154 (ID znak: parcela 2274 3154), parc. št. 3156/1 (ID znak: parcela 2274 3156/1), parc. št. 3156/3 (ID znak: parcela 2274 3156/3), parc. št. 3149/3 (ID znak: parcela 2274 3149/3), parc. št. 3149/2 (ID znak: parcela 2274 3149/2) in parc. št. 3148/1 (ID znak: parcela 2274 3148/1)

1. k.o. 2269 – Kanal

parc. št. 503/13 (ID znak: parcela 2269 503/13)

1. člen

Nepremičnine iz 1. člena tega sklepa pridobijo status grajenega javnega dobra lokalnega pomena v lasti Občine Kanal ob Soči z ugotovitveno odločbo, ki jo na podlagi tega sklepa po uradni dolžnosti izda občinska uprava.

Pravnomočna ugotovitvena odločba o pridobitvi statusa grajenega javnega dobra lokalnega pomena bo posredovana pristojnemu sodišču, ki po uradni dolžnosti vpiše v zemljiško knjigo zaznambo o javnem dobru lokalnega pomena v last Občine Kanal ob Soči.

1. člen

Sklep velja takoj.

Seja je bila zaključena ob 16.15.

Zapisala: Predsedujoči

Valentina Velišček Marko Bucik

Priloge:

* lista prisotnosti
* Zapisnik Komisije za mandatna vprašanja, volitve in imenovanja

**PREGLED REALIZACIJE SKLEPOV**

Na 6. izredni seji, dne 12. 7. 2017, so bili sprejeti naslednji sklepi:

Sklep 1:

Dnevni red se dopolni s točkama:

2. Sklep o delni povrnitvi stroškov volilne kampanje za lokalne volitve v Občini Kanal ob Soči za volilno leto 2018.

in

3. Sklep o vzpostavitvi statusa grajenega javnega dobra lokalnega pomena.

* **na seji**

Sklep 2:

Sklep o imenovanju Občinske volilne komisije Občine Kanal ob Soči.

* **na seji**

Sklep 3:

Sklep o delni povrnitvi stroškov volilne kampanje za lokalne volitve v Občini Kanal ob Soči za volilno leto 2018.

* **Ta sklep začne veljati naslednji dan po objavi v Uradnem listu Republike Slovenije.**

Sklep 4:

Sklep o vzpostavitvi statusa grajenega javnega dobra lokalnega pomena.

* **-v postopku vknjižbe**